Gardino gubernija

Gardino gubernija (iki 1840 m., kol galiojo Lietuvos Statutas, vadinta Lietuvos Gardino gubernija; , , ) – 1801–1915 m. Rusijos imperijos administracinis-teritorinis vienetas, buvęs dabartinės Gudijos vakaruose, Lenkijos šiaurės vakaruose ir Lietuvos teritorijoje – dabartinėje Druskininkų savivaldybėje, Lazdijų rajono ir Varėnos rajono pietinėse dalyse. Centras – Gardinas. Gubernija šiaurėje ribojosi su Suvalkų gubernija, šiaurės rytuose su Vilniaus gubernija, rytuose su Minsko gubernija, pietuose su Volynės gubernija, pietvakariuose su Chelmo gubernija ir Liublino gubernija, vakaruose su Lomžos gubernija.

Istorija 

Gubernija sudaryta 1801 m. rugsėjo 21 d. faktiškai buvusios Slanino gubernijos vietoje, padalijus Lietuvos guberniją (gyvavo 1797–1801 m.) ir užėmė 36 300 km² plotą. 1842 m. gruodžio 30 d. prie gubernijos buvo prijungta Balstogės sritis, Lydos apskritis priskirta Vilniaus gubernijai, Naugarduko apskritis – Minsko gubernijai. Iki 1912 m. Gardino gubernija priklausė Vilniaus generalgubernatorijai. I pasaulinio karo metu 1915 m. visą guberniją užėmė Vokietijos imperija ir sukūrė naują administracinį vienetą Balstogės-Gardino sritį, kuri priklausė Oberostui.

Administracinis suskirstymas 

Iš pradžių guberniją sudarė Bresto, Gardino (priklausė ir dabartinės Lietuvos teritorijos dalys), Kobryno, Lydos, Naugarduko, Pružanų, Slanimo ir Valkavisko apskritys. 1842 m. prie gubernijos prijungus Balstogės sritį prie gubernijos buvo prijungtos Balstogės, Bielsko ir Sokulkos apskritys, Lydos apskritis priskirta Vilniaus gubernijai, Naugarduko apskritis – Minsko gubernijai. XX a. pradžioje guberniją sudarė 9 apskritys:

1913 m. buvo 178 valsčiai, 2276 seniūnijos, 25 miestai, 9370 kitos gyvenvietės.

Gyventojai 

1803 m. gubernijoje gyveno 591 000 gyventojų, 1857 m. 848 000 gyventojų. 1897 m. gubernijoje gyveno apie 3366 lietuvių, 2874 iš jų Gardino apskrityje. Pagal 1897 m. Rusijos imperijos gyventojų surašymo duomenis gubernijoje gyveno 1 603 409 gyventojai, kurių tautinė sudėtis atrodė taip:

Gubernatoriai

Galerija

Šaltiniai

Nuorodos 

 
 
 Gubernijos istorija (angl.);
 Baltarusijos archyvas;
 Gubernijos žemėlapiai;
 Gubernijos žemėlapis ;
 
 Radzima.net:
 gubernijos informacija Гродненская губерния (1870)
 apskričių informacija Гродненская губерния (1870)
 gubernijos informacija Гродненская губерния (1909)
 apskričių informacija Гродненская губерния (1909)

 
Gardino srities istorija
Juodoji Rusia